

Cynllun Rheoli Dŵr

Prifysgol Cymru Y Drindod Dewi Sant

Cynllun Rheoli Dŵr

**1. Cyflwyniad**

Mae’r Brifysgol yn dynodi dŵr yn flaenoriaeth allweddol o fewn ei Chynllun Cynaliadwyedd, yn unol â Nodau Datblygu Cynaliadwy’r CU. Mae dyletswydd gan y Brifysgol i sicrhau nad yw’r modd mae’n defnyddio ac yn gollwng adnoddau dŵr yn effeithio’n negyddol ar yr amgylchedd, y gymuned na chenedlaethau’r dyfodol. Gall prinder dŵr fod yn ffactor mawr a fydd yn effeithio ar gymdeithas yn y dyfodol, felly fel corff mawr, mae angen i ni sicrhau ein bod yn gweithredu i liniaru ein heffaith bosibl.

**2. Diben**

Sicrhau bod y Brifysgol yn cydymffurfio’n statudol â’r holl ofynion deddfwriaethol o ran dŵr. Mae dyletswydd statudol gennym i sicrhau nad yw ein defnydd o adnoddau dŵr yn effeithio’n negyddol ar yr amgylchedd nac ar genedlaethau’r dyfodol yn unol â Deddf yr Amgylchedd (Cymru) 2016. Mae angen i ni sicrhau ein bod yn ceisio gwella ein dulliau o liniaru llifogydd a chasglu dŵr glaw er mwyn gwella ail-lenwi dŵr daear a gwella cyfyngau llif trostir brig er mwyn lleihau gorlwytho cynhwysedd isadeiledd yr awdurdod lleol.

**3. Amcanion**

Mae amcanion cyffredinol y cynllun rheoli dŵr fel a ganlyn:

* Lleihau defnydd dŵr cyffredinol i islaw 4.5m2 erbyn 2026 a 3.5m3 erbyn 2030 fesul myfyriwr ac aelod o staff CALl.
* Datblygu llinell sylfaen ar gyfer defnydd dŵr yn amaethyddol ac ar y tiroedd
* Lleihau’r defnydd o ddŵr drwy ddynodi a chael gwared â gollyngiadau dŵr
* Datblygu systemau casglu dŵr glaw ac ail-lenwi dŵr daear er mwyn lleihau gorlwytho’r isadeiledd.
* Gwella effeithlonrwydd dŵr drwy’r defnydd o dechnoleg
* Cydymffurfio â’r holl ddeddfwriaeth berthnasol
* Datblygu a chynnal system is-fesuryddion

**4. Cwmpas**

Mae’r cynllun hwn yn berthnasol i’r holl aelodau staff, myfyrwyr a chontractwyr sy’n gweithio o fewn y Brifysgol. Caiff yr amcanion eu bodloni drwy weithredu’r tasgau yn y cynllun gweithredu.

**5. Monitro**

Caiff defnydd dŵr ei fesur drwy fesuryddion ar y prif gyflenwad dŵr i mewn i’r campysau a gweddill yr ystâd. Caiff y data dŵr eu monitro gan y tîm cynaliadwyedd a chânt eu hadolygu’n flynyddol er mwyn sicrhau dynodi defnydd annormal.

Gosodwyd llinellau sylfaen defnydd dŵr yn unol â ffurf corff y Brifysgol yn y flwyddyn academaidd 2012/13. Llinell sylfaen cyfanswm y defnydd yw 49611m3 a llinell sylfaen y raddfa defnydd unigol ar gyfer myfyrwyr a staff CALl yw 5.46m3.

Bydd mabwysiadu system is-fesuryddion ar draws yr ystâd yn caniatáu sefydlu gwerthoedd llinell sylfaen pellach ar lefel adrannau ac adeiladau.

**6. Rolau a Chyfrifoldebau**

|  |  |  |
| --- | --- | --- |
| **Defnydd Dŵr** | **Swyddog(ion) Cyfrifol** | **Rhanddeiliaid Allweddol** |
| Llety | Rheolwr Llety | Rheolwyr Campws, Myfyrwyr, Tîm Domestig, Tîm Gweithwyr Safle, Tîm y Tiroedd |
| Mannau Arlwyo | Rheolwr Arlwyo a Chynadledda | Rheolwyr Campws, Tîm Domestig, Tîm Gweithwyr Safle, Cwsmeriaid |
| Tiroedd a Thirlunio | Rheolwr y Tiroedd a Thirlunio | Tîm y Tiroedd, Tîm Gweithwyr Safle |
| Ar draws y Campysau | Tîm Cynaliadwyedd | Yr holl staff a myfyrwyr |

**7. Cysylltiadau â pholisïau / gweithdrefnau eraill**

Strategaeth Cynaliadwyedd ac Amgylcheddol 2023-2025

Datganiad Polisi Amgylcheddol

Cynllun Carbon Sero Net Interim

Cynllun Rheoli’r Tiroedd

**8. Rheoli Fersiynau Dogfennau**

|  |  |  |  |
| --- | --- | --- | --- |
| Rhif y Fersiwn: | Rheswm dros newid: | Awdur: | Dyddiad y newid: |
| 1.00 |  | KM/KW | 30/06/2022 |
| 1.01 | Diweddariadau yn y cynllun gweithredu | KM | 29/06/2023 |
| 1.02 | Diweddariadau yn y cynllun gweithredu | KW | 12/04/2024 |
|  |  |  |  |

**Awduron:**

**Koi Merebark Teitl y Swydd: Swyddog Cynaliadwyedd**

**Kelly Williams Teitl y Swydd: Pennaeth Gweithredol Ystadau a Chyfleusterau**

**Dyddiad y daw i rym:** 30/06/2022

**Dyddiad adolygu:** 30/06/2025

**I’w gyhoeddi:** ar wefan Prifysgol Cymru Y Drindod Dewi Sant (PCYDDS)

**Yn Patrthau**

|  |  |  |  |  |
| --- | --- | --- | --- | --- |
| **Mater** | **Cam Gweithredu** | **Adran** | **Erbyn Pryd** | **Targedau Amcangyfrifol** |
| Diffyg data i ddynodi defnydd uchel a gollyngiadau | Gweithredu is-fesuryddion mewn mannau cyflenwi strategol. | Cynaliadwyedd a Gwasanaethau Technegol a Chydymffurfiaeth | Rhagfyr 2024 |  |
| Tapiau’n cael eu gadael i redeg am gyfnodau estynedig | Uwchraddio tapiau cyfredol â thapiau pwyso /isgoch | Gwasanaethau Technegol a Chydymffurfiaeth | Yn parhau |  |
| Arbedion Defnydd Dŵr | Archwilio’r isadeiledd presennol, llunio matrics blaenoriaethau i dargedu gwelliannau. | Cynaliadwyedd a Gwasanaethau Technegol a Chydymffurfiaeth | Archwiliad i’w gwblhau erbyn diwedd Tachwedd 2023.  Matrics i’w gwblhau er mwyn i’r gwaith ddechrau Rhagfyr 2024. | Lleihad blynyddol o 3% yn y defnydd hyd at uchafswm arbedion o 21% |
| Cawodydd llety | Archwilio’r stoc presennol  Gosod pennau cawodydd eco. | Cynaliadwyedd  Gwasanaethau Technegol a Chydymffurfiaeth | Haf 2022  Yn parhau gyda gwaith adnewyddu | Lleihad yn seiliedig ar ganfyddiadau’r archwiliad |
| Defnydd drwy fflysio ar gyfer Legionella | Datblygu llinell sylfaen defnydd.  Datblygu dilyniant fflysio yn unol â’r cynllun plymio er mwyn lleihau amser rhedeg tapiau | Cynaliadwyedd  Cydymffurfiaeth | Mai 2023  Fflysio mewn dilyniant: Gorffennaf 2023  Diagramau fflysio Medi 2023  Yn Parhau | Lleihad o 40% yn y llinell sylfaen a bennir. |
| Dŵr safon yfed a driniwyd ar gyfer cynnal y tiroedd | Casgenni dŵr a hidlyddion dŵr glaw ar gyfer storio dŵr i’r tiroedd a dyfrio drwy ddiferion. | Cynaliadwyedd  Tiroedd | Ebrill 2024 | Bydd 70% o ddŵr i’r tiroedd yn dod o ddŵr glaw |
| Addysg arbed dŵr | Ymgyrch addysg i dynnu sylw at bwysigrwydd ymddygiad personol o ran defnyddio dŵr.  Wythnos Arbed Dŵr | Cynaliadwyedd | Hydref 2023  Mai 2024 | Yn parhau |
| Ail-lenwi dŵr daear a lleihau llif trostir | Datblygu 2 bwll naturiol yng Nghaerfyrddin i helpu i ail-lenwi dŵr daear a gweithredu’n fyffer i lif trostir yn ystod achlysuron glawiad uchel. | Prosiectau | Ebrill 2023 wedi’i ohirio tan Mehefin 2024 | Yn parhJau |
| Diffyg data graddfa ddefnydd y llety | Datblygu llinell sylfaen CALl i’r llety.  Defnyddio is-fesuryddion i greu cardiau sgôr dŵr | Cynaliadwyedd | Awst 2023  Medi 2024 |  |
| Golchi llestri â llaw yn y llety’n arwain at ddefnydd uchel | Gosod peiriannau golchi llestri yn y llety | Cydymffurfiaeth Dechnegol | Medi 2023 | Lleihad o 50% yn y defnydd cyfredol yng ngheginau myfyrwyr. |
| Mae dŵr gwastraff cyfredol yn amcangyfrif yn seiliedig ar y cyflenwad sy’n dod i mewn. | Edrych ar y system ddraenio a datblygu gorsaf fesur dŵr gwastraff er mwyn datblygu llinell sylfaen. | Cynaliadwyedd  Cydymffurfiaeth Dechnegol | Awst 2023 | Ffigurau cywir a fesurir ar gyfer dŵr gwastraff. |

